olgu, siit tuleb yks copy  ja paste tekst, kuna seda pole veel siia lisatud:    Euroopa talved võivad 2080. aastaks kaduda  19.08.2004 08:30        Euroopa soojeneb ülejäänud maailmast kiiremini ning külmad talved võivad globaalse soojenemise tõttu 2080. aastaks peaaegu täielikult kaduda, ennustasid teadlased kolmapäeval.    Kuumalained ja üleujutused muutuvad tõenäoliselt sagedasemaks, 2050. aastaks võib sulada kolmveerand Šveitsi Alpide liustikust, märgitakse Euroopa Keskkonnaagentuuri  (EEA) koostatud uuringus.    "See raport võtab kokku arvukalt tõendeid, et kliimamuutused juba toimuvad ning neil on ulatuslikud tagajärjed Euroopa inimestele ja ökosüsteemidele," ütles EEA tegevdirektor Jacqueline McGlade.    Kliimaga seotud katastroofide arv kahekordistus 1990. aastatel võrreldes eelmise kümnendiga. Loodusõnnetused läksid Euroopa majandusele maksma keskmiselt 11 miljardit dollarit aastas.    "Prognooside kohaselt võivad 2080. aastaks külmad talved peaaegu  täielikult kaduda, kuumad suved, põud ja paduvihmad muutuvad aga sagedasemaks," märgitakse raportis.    Kliimamuutused suurendavad ilmselt üleujutuste ja põudade sagedust, järeldab ETA.    Uudise algallikas: BNS